พระราชกฤษฎีกาพระราชกฤษฎีกาแบ่งส่วนราชการและกำหนดหน้าที่ของส่วนราชการกองทัพเรือกองบัญชาการทหารสูงสุด กระทรวงกลาโหมพ.ศ.๒๕๒๑ ภูมิพลอดุลยเดชป.ร.ให้ไว้ณ วันที่ ๖ มีนาคม พ.ศ. ๒๕๒๑เป็นปีที่๓๓ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรแบ่งส่วนราชการและกำหนดหน้าที่ของส่วนราชการกองทัพเรือกองบัญชาการทหารสูงสุด กระทรวงกลาโหม เสียใหม่อาศัยอำนาจตามความในมาตรา ๒๕แห่งธรรมนูญการปกครองราชอาณาจักรพุทธศักราช ๒๕๒๐ และมาตรา ๑๘แห่งพระราชบัญญัติจัดระเบียบราชการกระทรวงกลาโหมพ.ศ. ๒๕๐๓จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาแบ่งส่วนราชการและกำหนดหน้าที่ของส่วนราชการกองทัพเรือกองบัญชาการทหารสูงสุด กระทรวงกลาโหม พ.ศ.๒๕๒๑มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้ยกเลิก(๑) พระราชกฤษฎีกาแบ่งส่วนราชการและกำหนดหน้าที่ของส่วนราชการกองทัพเรือกองบัญชาการทหารสูงสุด กระทรวงกลาโหม พ.ศ. ๒๕๑๐(๒) พระราชกฤษฎีกาแบ่งส่วนราชการและกำหนดหน้าที่ของส่วนราชการกองทัพเรือกองบัญชาการทหารสูงสุด กระทรวงกลาโหม (ฉบับที่ ๒) พ.ศ. ๒๕๑๗มาตรา ๔ ให้แบ่งส่วนราชการกองทัพเรือกองบัญชาการทหารสูงสุด กระทรวงกลาโหม ดังนี้(๑) สำนักงานเลขานุการกองทัพเรือ(๒) กรมสารบรรณทหารเรือ(๓) กรมกำลังพลทหารเรือ(๔) กรมข่าวทหารเรือ(๕) กรมยุทธการทหารเรือ(๖) กรมส่งกำลังบำรุงทหารเรือ(๗) กรมสื่อสารทหารเรือ(๘) กรมจเรทหารเรือ(๙) สำนักงานปลัดบัญชีทหารเรือ(๑๐) กองเรือยุทธการ(๑๑) กรมนาวิกโยธิน(๑๒) ฐานทัพเรือสัตหีบ(๑๓) สถานีทหารเรือกรุงเทพ(๑๔) สถานีทหารเรือสงขลา(๑๕) สถานีทหารเรือพังงา(๑๖) กรมอู่ทหารเรือ(๑๗) กรมสรรพาวุธทหารเรือ(๑๘) กรมพลาธิการทหารเรือ(๑๙) กรมแพทย์ทหารเรือ(๒๐) กรมการเงินทหารเรือ(๒๑) กรมอุทกศาสตร์(๒๒) กรมสวัสดิการทหารเรือ(๒๓) กรมวิทยาศาสตร์ทหารเรือ(๒๔) โรงเรียนนายทหารเรือ(๒๕) กรมยุทธศึกษาทหารเรือมาตรา ๕ หน้าที่ของส่วนราชการกองทัพเรือกองบัญชาการทหารสูงสุด กระทรวงกลาโหม มีดังนี้(๑) สำนักงานเลขานุการกองทัพเรือมีหน้าที่ปฏิบัติงานทางธุรการของผู้บัญชาการทหารเรือ รองผู้บัญชาการทหารเรือผู้ช่วยผู้บัญชาการทหารเรือ เสนาธิการทหารเรือ และของผู้ดำรงตำแหน่งอื่นตามแต่ผู้บัญชาการทหารเรือจะได้มอบหมายอำนวยการและประสานงานประชาสัมพันธ์(๒) กรมสารบรรณทหารเรือมีหน้าที่ปฏิบัติการในเรื่องงานสารบรรณ งานธุรการ และการกฎหมายตลอดจนการฝึกและการศึกษาของเหล่าทหารสารบรรณ(๓) กรมกำลังพลทหารเรือ มีหน้าที่วางแผนอำนวยการประสานงาน และกำกับการในเรื่องการกำลังพลทั้งปวงได้แก่การกำหนดและจัดทำอัตรากำลัง การเตรียมกำลังพล การจัดการกำลังพลการปกครองกำลังพล การสัสดี การศึกษา การสวัสดิการ การบำรุงขวัญและวินัยทหาร(๔) กรมข่าวทหารเรือ มีหน้าที่วางแผน อำนวยการประสานงาน กำกับการ และดำเนินการ ในเรื่องการข่าว การรักษาความปลอดภัยการทูตฝ่ายทหารเรือไทยในต่างประเทศ การติดต่อกับทูตฝ่ายทหารต่างประเทศในประเทศไทยการพิธีการทูตที่กองทัพเรือต้องร่วมด้วยการฝึกและการศึกษาของเจ้าหน้าที่ข่าว(๕) กรมยุทธการทหารเรือ มีหน้าที่วางแผนอำนวยการประสานงาน กำกับการและดำเนินการ ในเรื่องยุทธการ การฝึก การใช้กำลังทหารการสงครามจิตวิทยา และดำเนินการทางประวัติศาสตร์และพิพิธภัณฑ์ทหารและกิจการตามสนธิสัญญาป้องกันร่วมเท่าที่เกี่ยวข้องกับ กองทัพเรือ(๖) กรมส่งกำลังบำรุงทหารเรือ มีหน้าที่วางแผนอำนวยการประสานงาน และกำกับการ ในเรื่องการส่งกำลัง การซ่อมบำรุง การลำเลียงการบริการ การรักษาพยาบาล และการส่งกลับ การก่อสร้างการที่เกี่ยวกับอสังหาริมทรัพย์ การฐานทัพ การท่าเรือสิ่งอำนวยความสะดวกและการอุตสาหกรรมที่เกี่ยวข้องรวมทั้งดำเนินการในเรื่องการสถิติ การวิจัยและพัฒนา ตลอดจนการฝึกและการศึกษาที่เกี่ยวกับการส่งกำลังบำรุง(๗) กรมสื่อสารทหารเรือ มีหน้าที่วางแผนอำนวยการประสานงาน กำกับการและดำเนินการในเรื่องการสื่อสารและการรหัสตลอดจนการฝึกและการศึกษาของเจ้าหน้าที่สื่อสาร(๘) กรมจเรทหารเรือมีหน้าที่สอดส่องและตรวจตราการปฏิบัติราชการของหน่วยต่างๆในเรื่องการปฏิบัติตามระเบียบแบบแผนและข้อบังคับตลอดจนสืบสวนและสอบสวนในเรื่องที่ได้รับมอบหมาย(๙) สำนักงานปลัดบัญชีทหารเรือ มีหน้าที่วางแผนอำนวยการประสานงานกำกับการ และดำเนินการ ในเรื่องระบบงบประมาณการเงิน การบัญชีการตรวจสอบบัญชีและควบคุมบัญชีทรัพย์สินและพัฒนาระบบและควบคุมการรายงานทางการงบประมาณการเงินการบัญชี และการสถิติประมวลวิเคราะห์และประเมินค่าผลการตรวจสอบทางการเงินและโครงการของกองทัพเรือเป็นส่วนรวมสำรวจวิเคราะห์จัดระบบและพัฒนาเกี่ยวกับการจัดหน่วยงานและการบริหารทรัพยากรรวมทั้งดำเนินงานศูนย์ประสานกรรมวิธีข้อมูลตลอดจนการฝึกและการศึกษาในกิจการของปลัดบัญชีและศูนย์ประสานกรรมวิธีข้อมูล(๑๐) กองเรือยุทธการมีหน้าที่จัดและเตรียมกำลังทางเรือและกำลังทางอากาศอำนวยการฝึกและอบรมหน่วยในบังคับบัญชาให้มีสมรรถภาพและอยู่ในฐานะพร้อมที่จะทำการรบได้(๑๑) กรมนาวิกโยธินมีหน้าที่จัดและเตรียมกำลังฝ่ายนาวิกโยธินอำนวยการฝึกและอบรมหน่วยในบังคับบัญชาให้มีสมรรถภาพและอยู่ในฐานะพร้อมที่จะทำการรบได้(๑๒) ฐานทัพเรือสัตหีบมีหน้าที่ดำเนินการในเรื่องการฐานทัพการป้องกันพื้นที่การรักษาความสงบเรียบร้อยและระเบียบวินัยของทหารการสารวัตรทหารการรักษาความปลอดภัยฐานที่ตั้งหน่วยทหารเขตปลอดภัยในราชการทหารและพื้นที่ที่ได้รับมอบหมาย การเรือนจำตลอดจนการสวัสดิการการฝึกและการศึกษาในส่วนที่ได้รับมอบหมาย(๑๓) สถานีทหารเรือกรุงเทพมีหน้าที่ดำเนินการในเรื่องการป้องกันพื้นที่ การรักษาความสงบเรียบร้อยและระเบียบวินัยของทหารการสารวัตรทหาร การรักษาความปลอดภัยฐานที่ตั้งหน่วยทหารและพื้นที่ที่ได้รับมอบหมายการดุริยางค์ การขนส่งทั้งทางบกและทางน้ำ การเรือนจำตลอดจนการฝึกและการศึกษาของเหล่าทหารดุริยางค์และเหล่าทหารขนส่ง(๑๔) สถานีทหารเรือสงขลา มีหน้าที่ดำเนินการในเรื่องการฐานทัพการป้องกันพื้นที่ การรักษาความสงบเรียบร้อยและระเบียบวินัยของทหาร การสารวัตรทหารการรักษาความปลอดภัยฐานที่ตั้งหน่วยทหารและพื้นที่ที่ได้รับมอบหมายตลอดจนการเรือนจำ(๑๕) สถานีทหารเรือพังงามีหน้าที่ดำเนินการในเรื่องการฐานทัพการป้องกันพื้นที่การรักษาความสงบเรียบร้อยและระเบียบวินัยของทหาร การสารวัตรทหารการรักษาความปลอดภัยฐานที่ตั้งหน่วยทหารและพื้นที่ที่ได้รับมอบหมายตลอดจนการเรือนจำ(๑๖) กรมอู่ทหารเรือ มีหน้าที่อำนวยการ ประสานงานแนะนำ กำกับการ และดำเนินการ ในเรื่องการซ่อมสร้างเรือ ยานพาหนะและอุปกรณ์ทุกประเภทการก่อสร้างซ่อมบำรุงอาคารสถานที่ การวิจัยและพัฒนาการช่างตลอดจนการฝึกและการศึกษาของเหล่าทหารช่างยุทธโยธา(๑๗) กรมสรรพาวุธทหารเรือ มีหน้าที่อำนวยการประสานงาน แนะนำ กำกับการและดำเนินการ ในเรื่องการเก็บรักษาผลิต ซ่อมบำรุงสรรพาวุธการวิจัยและพัฒนาการสรรพาวุธ ตลอดจนการฝึกและการศึกษาของเหล่าทหารสรรพาวุธ(๑๘) กรมพลาธิการทหารเรือ มีหน้าที่อำนวยการประสานงาน แนะนำ กำกับการและดำเนินการ ในเรื่องการจัดหา ผลิต เก็บรักษา จ่ายและจัดส่งอุปกรณ์ในสายพลาธิการและจัดทำสถิติของการนั้นๆ ตลอดจนการบริการการฝึกและการศึกษาของเหล่าทหารพลาธิการ(๑๙) กรมแพทย์ทหารเรือ มีหน้าที่อำนวยการประสานงานแนะนำ กำกับการ และดำเนินการ ในเรื่องการรักษาพยาบาล การสุขาภิบาลการอนามัย การวิจัยและพัฒนาการแพทย์ ตลอดจนการฝึกและการศึกษาของเหล่าทหารแพทย์(๒๐) กรมการเงินทหารเรือมีหน้าที่ดำเนินการเกี่ยวกับการเบิกรับ จ่ายและเก็บรักษาเงินและจัดทำบัญชีและสถิติ ตลอดจนการฝึกและการศึกษาของเหล่าทหารการเงิน(๒๑) กรมอุทกศาสตร์ มีหน้าที่สำรวจ ตรวจสอบ วิจัยผลิต จัดหาและแจกจ่ายแผนที่ บรรณสาร อุปกรณ์เกี่ยวกับการอุทกศาสตร์ การสมุทรศาสตร์การอุตุนิยมวิทยา การเดินเรือการเดินอากาศและการดำเนินการในเรื่องเครื่องหมายทางเรือตลอดจนการฝึกและการศึกษาของเหล่าทหารอุทกศาสตร์(๒๒) กรมสวัสดิการทหารเรือมีหน้าที่ดำเนินการในเรื่องการสวัสดิการของทหารข้าราชการในกองทัพเรือและครอบครัวตลอดจนแนะนำและส่งเสริมการอาชีพทั่วไป(๒๓) กรมวิทยาศาสตร์ทหารเรือมีหน้าที่ดำเนินการในเรื่องการวิทยาศาสตร์ทางทหาร การวิเคราะห์ ทดสอบ ทดลอง วิจัยพัฒนา และผลิตวัตถุทางวิทยาศาสตร์ตลอดจนแนะนำกำกับการฝึกอบรมประสานงานและควบคุมกิจการทางวิทยาศาสตร์ของหน่วยต่างๆ(๒๔) โรงเรียนนายทหารเรือมีหน้าที่อำนวยการศึกษาและอบรมนายทหารสัญญาบัตรให้มีความรู้ในวิชาการทหารเรือชั้นสูง(๒๕) กรมยุทธศึกษาทหารเรือ มีหน้าที่อำนวยการแนะนำ กำกับการ ประสานงาน ตรวจตรา ควบคุม และดำเนินการในเรื่องการศึกษาอบรมทั่วไปตลอดจนการอนุศาสนาจารย์มาตรา ๖ ให้รัฐมนตรีว่าการกระทรวงกลาโหมรักษาการตามพระราชกฤษฎีกานี้ผู้รับสนองพระบรมราชโองการพลเอกเกรียงศักดิ์ ชมะนันทน์นายกรัฐมนตรีหมายเหตุ:- เหตุผลในการประกาศใช้พระราชกฤษฎีกาฉบับนี้ คือโดยที่เป็นเป็นการสมควรแบ่งส่วนราชการและกำหนดหน้าที่ของส่วนราชการกองทัพเรือกองบัญชาการทหารสูงสุด กระทรวงกลาโหม เสียใหม่ให้เหมาะสมยิ่งขึ้นจึงจำเป็นต้องตราพระราชกฤษฎีกานี้ขึ้นจารุวรรณ/แก้ไข๑๔ตุลาคม ๒๕๔๕A+B(C)ปฐมพร/ปรับปรุง๒๖มกราคม ๒๕๕๐[๑]ราชกิจจานุเบกษา เล่ม ๙๕/ตอนที่ ๓๐/ฉบับพิเศษ หน้า ๔/๑๖ มีนาคม ๒๕๒๑